Diari Oficial de la Generalitat Valenciana


Sumari del DOGV 8341, del 18-07-2018 (2018/6728)

RESOLUCIÓ de 31 de maig de 2018, de la Direcció General del Sector Públic, Model Econòmic i Patrimoni, de finalització d'investigació prèvia i incoació de l'expedient de declaració administrativa d'hereus abintestat de Candelaria Navarro García a favor de la Generalitat. Expedient número 334/6698 RHT.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8341

Data del DOGV
:   18-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6728


Data del document
:   31-05-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 31 de maig de 2018, de la Direcció General del Sector Públic, Model Econòmic i Patrimoni, de finalització d'investigació prèvia i incoació de l'expedient de declaració administrativa d'hereus abintestat de Candelaria Navarro García a favor de la Generalitat. Expedient número 334/0897 PIV. [2018/6728]  
Antecedents de fet  
1. Mitjançant un escrit presentat en aquesta administració pública de data 31 d'agost de 2016 per part de la comunitat de propietaris de l'immoble situat al carrer de Senyera, núm. 14, d'Alaquàs, es va comunicar a aquesta conselleria la defunció sense testar i sense hereus coneguts de Candelaria Navarro García, amb DNI 82553241W, que era propietària de l'habitatge situat en la porta 16.  
2. Mitjançant la Resolució de la directora general del Sector Públic, Model Econòmic i Patrimoni de data 22 de setembre de 2016, es va iniciar el procediment de cerca prèvia a l'adopció d'iniciació del procediment per a la declaració d'hereus abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
3. Una vegada finalitzada la investigació prèvia i complits els requisits que estableix la legislació vigent, i atés que després de l'entrada en vigor de la Llei 15/2015, de 2 de juliol, de jurisdicció voluntària, és procedent tramitar la declaració d'hereus abintestat a favor de la Generalitat en via administrativa.  
  
Fonaments de dret  
En compliment del que preveuen l'article 71 de l'Estatut d'Autonomia de la Comunitat Valenciana; l'article 43 de la Llei 14/2003, de 10 d'abril, de patrimoni de la Generalitat Valenciana; el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, s'incoa l'expedient per a la declaració d'hereus abintestat a favor de la Generalitat respecte d'aquesta herència.  
  
Atés que s'ha obtingut la documentació necessària per a la finalització del procediment d'investigació prèvia, s'ha de dur a terme l'inici del procediment d'incoació de la declaració administrativa d'hereus.  
  
En l'exercici de les competències atribuïdes en el Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, i basant-se en el que disposa l'article 58 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar el procediment d'investigació prèvia per haver obtingut la documentació necessària per a la seua conclusió.  
  
Segon  
Incoar el procediment de declaració d'hereus abintestat a favor de la Generalitat respecte de l'herència de Candelaria Navarro García, d'acord amb els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, i en el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Tercer  
Efectuar consulta als departaments o òrgans de la Generalitat i altres entitats públiques que pogueren disposar d'informació sobre possibles béns, drets i/o obligacions de l'herència; a més, s'haurà de demanar qualsevol altre document que calga per a acreditar l'existència de béns, drets i/o obligacions de l'herència.  
  
Quart  
Obtenir tota la documentació necessària per a justificar la procedència d'obertura de successió intestada a favor de la Generalitat i constatar-se l'absència d'altres hereus legítims amb dret a l'herència. Per a això, s'haurà de demanar la corresponent declaració testifical, si escau, així com qualsevol altre document que siga necessari per a acreditar la justificació i procedència de la successió intestada a favor de la Generalitat.  
  
Cinqué  
Publicar aquesta resolució en el DOGV i en la pàgina web d'aquesta conselleria, i remetre'n una còpia als ajuntaments de València, Sagunt i Riba-roja de Túria, per a la seua publicitat edictal durant el termini d'un mes, d'acord amb el que preveu l'article 20 bis.3 de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària.  
  
Contra aquesta resolució no cal interposar cap recurs, encara que les persones interessades, d'acord amb el que s'ha previst en l'article 112 de la Llei 39/2015, d'1 d'octubre, del procediment administratiu comú de les administracions públiques, podran realitzar al·legacions per a oposar-se a aquesta, sense perjudici de recórrer contra la resolució que posa fi al procediment.  
  
València, 31 de maig de 2018.- El director general del Sector Públic, Model Econòmic i Patrimoni: Juan Ángel Poyatos León.